**Ανάλυση της Ενότητας - Ραψωδία α 109 - 173**

Η Αθηνά από τον Όλυμπο στην Ιθάκη.

**Ιδεολογικά Στοιχεία**

**φιλοξενία:** αναγκαίος κοινωνικός και θρησκευτικός θεσμός

**Κοινωνικός χαρακτήρας:** Ελλιπή μέσα μεταφοράς και επικοινωνίας έλλειψη οργανωμένου συστήματος υποδοχής και διαμονής των ξένων.

**Θρησκευτικός χαρακτήρας:** Οι ξένοι θεωρούνταν ότι προστατεύονταν από τον Δία ( Ξένιος Δίας) **→** οι ξένοι ήταν πρόσωπα ιερά Έτσι οι σχέσεις των ανθρώπων γίνονταν στενότερες και η λέξη ξένος σήμαινε επίσης τον φίλο από φιλοξενία. Η φιλία από φιλοξενία μεταβιβάζονταν στους απογόνους των φίλων. Ταυτόχρονα οι βασιλείς και οι άρχοντες διεύρυναν τον κύκλο των συμμάχων τους.

Συγκεκριμένα: ¬ υποδοχή του ξένου με προσφώνηση και χειραψία και

πρόσκληση σε γεύμα τακτοποίηση του εξοπλισμού που έφερε μαζί του ο ξένος.

Προσφορά λουτρού (δούλες λούζουν τον ξένο, τον αλείφουν με λάδι, του προσφέρουν ρούχα)και

κατόπιν γεύματος( παραχώρηση καθίσματος σε τιμητική θέση, πλύσιμο χεριών, γεύμα. )

Σε εξαιρετικές περιπτώσεις διοργανώνονταν γιορτές και αγώνες. Μετά από αυτές τις διαδικασίες ρωτούσαν το όνομα, την πατρίδα του ξένου, καθώς και το σκοπό του ταξιδιού.

Ικανοποίηση του αιτήματος

Προσφορά διαμονής για όσο καιρό επιθυμούσε και τέλος

ανταλλαγή δώρων κατά την αναχώρηση, ως επισφράγισμα της φιλίας.

**Προσοχή:** Πρόκειται για επαναλαμβανόμενη τυπική διαδικασία (θα τη δούμε και σε άλλες σκηνές της Οδύσσειας).

**Ενανθρώπισή: Στίχοι 118- 119:** Η Αθηνά παίρνει τη μορφή ενός θνητού, εμφανίζεται στους ανθρώπους και συνυπάρχει μαζί τους. Έχουμε, λοιπόν, την **ενανθρώπισή** της. Ανάλογο παράδειγμα αποτελεί η ενανθρώπιση του Ιησού Χριστού της χριστιανικής θρησκείας.

**Πολιτισμικά στοιχεία**

Σχεδόν σε κάθε στίχο εντοπίζονται αναφορές σε **πολιτισμικά στοιχεία** άλλοτε της μυκηναϊκής και άλλοτε (κυρίως) της ομηρικής εποχής. Ο Όμηρος μεταφέρει χρονικά ήθη, έθιμα, στοιχεία υλικού πολιτισμού, θρησκευτικές αντιλήψεις, κ.λπ. της δικής του εποχής, που γνωρίζει καλά, στην εποχή που διαδραματίζεται η ιστορία του, για την οποία δεν έχει καλή γνώση **(αναχρονισμός).**

Στη συγκεκριμένη ενότητα συναντούμε π.χ. το εθιμοτυπικό της φιλοξενίας,

τα παιχνίδια των ανδρών (στίχος 119),

τη θήκη για τη φύλαξη των δοράτων (στίχος 144),

την πολυτέλεια των σκευών των παλατιών (στίχοι 154, 156, 160, κ.λπ.),

το προσωπικό που απασχολούνταν σε αυτά και τις εργασίες του καθενός (στίχοι 123- 126, 154- 174), κ.λπ.)

ο αοιδός Φήμιος

**Αφηγηματική τεχνική:** Έχουμε τριτοπρόσωπη αφήγηση

Ο λόγος είναι ευθύς (Τηλέμαχος)–πρωτοπρόσωπος- μόνον στους στίχους 139-140.

**α. Αφήγηση** που προωθεί την υπόθεση στο χρόνο (χαρακτηρίζεται από την κίνηση, όπως στις φράσεις «…μια παρακόρη έφερε νερό, …, έχυνε το νερό, …, ο τραπεζάρχης στο πλάι ακούμπησε…» κ.λπ.)

**β. Περιγραφή**, που λειτουργεί στο χώρο (χαρακτηρίζεται από τη στάση, όπως στις εικόνες «τ΄ όμορφο χρυσό λαγήνι, …., το νερό από ψηλά σ΄ ένα αργυρό λεβέτι…»,κ.λπ.). Αξίζει να προσέξουμε ότι η περιγραφή ζωντανεύει από τον Όμηρο με χαρακτηριστικές λεπτομέρειες.

**γ. Προοικονομία:** Όμως ο Φήμιος δεν το ήθελε. Τραγουδούσε από ανάγκη.

Οι σκέψεις του Τηλέμαχου.

Η συμπεριφορά των μνηστήρων.

**δ. Αντιθέσεις:** Εύθυμη διάθεση μνηστήρων ≠ μελαγχολία, θλίψη Τηλέμαχου \*αλαζονεία, αδιαντροπιά, αγένεια μνηστήρων ≠ ευγένεια, σεμνότητα Τηλέμαχου

**Χαρακτηρισμός Προσώπων**

Παρουσιάζεται η κατάσταση που επικρατεί στο παλάτι μετά τη μακρόχρονη απουσία του Οδυσσέα. Από τη μια μεριά οι μνηστήρες, **«αγέρωχοι» και «ξιπασμένοι», να κάθονται «σε τομάρια βοδιών που τα σφάξαν οι ίδιοι» και να συμπεριφέρονται σαν οικοδεσπότες.** Από την άλλη ο **«πικραμένος» και ντροπαλός** **Τηλέμαχος** που **αντιλαμβάνεται** την απρέπεια **αλλά αδρανεί**.

Ο ποιητής παρουσιάζοντας τα πρόσωπά του μας καθοδηγεί ώστε να σχηματίσουμε συγκεκριμένη εικόνα για το ήθος τους. **Εκδηλώνει συμπάθεια προς τον Τηλέμαχο και αντιπάθεια προς τους μνηστήρες. Επομένως μας προειδοποιεί για την μετέπειτα τύχη τους, δηλαδή την ευτυχία του ενός και την καταστροφή των άλλων.**